open-index/open-wikipedia-markdown huggingface dataset:
Hyperbar oksygenbehandling

**Hyperbar oksygenbehandling** (HBO) er medisinsk bruk av ren () oksygen ved overtrykk – også kjent som **overtrykks oksygenbehandling** og **trykkammer**. Hyperbar oksygenbehandling vil typisk bestå av flere behandlinger av en varighet rundt 15–90 minutter, der oksygen under trykk brukes for å behandle en rekke ulike sykdommer.

Seksjon for hyperbarmedisin ved Yrkesmedisinsk avdeling, Haukeland universitetssjukehus har ansvaret for Nasjonal behandlingstjeneste for elektiv hyperbar oksygenbehandling. Det betyr at alle pasienter i Norge som trenger slik behandling skal henvises til den nasjonale behandlingstjenesten. Fastleger kan
henvise.

Blant tilstandene som behandles med hyperbar oksygenbehandling er dykkersyke, forgiftning med karbonmonoksid, samt enkelte infeksjons- og sårtilstander. Akuttbehandling gis ved en rekke norske sykehus, mens behandling for kroniske lidelser kun utføres ved Haukeland universitetssykehus.

Nasjonalt kunnskapssenter for helsetjenesten skal utarbeide to systematiske oversikter om planlagt hyperbar oksygenbehandling. Den ene skal gi svar på hvilke bivirkninger som kan forekomme, og den andre skal vurdere virkning av behandlingen for pasienter med diabetiske fotsår og senskader etter stråleterapi. Prosjektet er beregnet ferdigstilt i løpet av andre halvår i 2013.

## Se også
* Oksygenbehandling

## Referanser




## Eksterne lenker
* «Trykktank mot sår som ikke vil gro»,   artikkel i *[[Aftenposten]]* 5. januar 2010 om hyperbar oksygenbehandling
* «Verknad og biverknad av hyperbar oksygenbehandling», beskrivelse av pågående prosjekt ved Nasjonalt kunnskapssenter for helsetjenesten.
Uttrekk, transformasjon og lasting

**Uttrekk, transformasjon og lasting** (engelsk: *extract, transform, load*, **ETL**) er betegnelsen for en type IT-verktøy som henter store datamengder fra eksterne kilder, bearbeider dem og laster dem inn i et eller flere lokale målsystemer.

Begrepet og verktøyet oppsto som et behov i forbindelse med implementasjon og vedlikehold av datavarehusløsninger. I slike løsninger laster man normalt på daglig, ukentlig eller månedlig basis, store datamengder fra operasjonelle systemer til et systemer for virksomhetsetterretning. Kompleksiteten i disse systemene pleier å være relativt stor og behovet for en type system som forvalter lastejobber på en oversiktlig måte vokste frem.

De fleste leverandører av ETL-verktøy tilbyr et grensesnitt med grafisk visualisering av stegene i prosessen. Forskjellige typer operasjoner eller kilder/mål representeres med symboler som viser hva det er. For eksempel en databasetabell. Mellom operasjoner og kilde/målobjekter går det piler som illustrerer dataflyten. 

Denne måten å representere dataflyt og datamanipulasjon på er effektiv for å kunne spore data tilbake til kilden med full behandlingshistorikk. I tillegg eksponeres forretningslogikken som brukes mye mer effektivt enn for eksempel med SQL kode. 

Hovedprinsippet er at man gjør uttrekk (ekstraherer) data fra kilder, deretter transformerer disse dataene slik at de passer til målet, og til slutt laster de transformerte dataene inn i en måltabell eller fil.

De enkelte transformeringene, som gjøres i transform delen, faller som regel inn under noen relativt få standardoperasjoner. Disse styrer dataflyt og datamanipulasjon:
*Formel
*Aggregering
*Oppslag
*Skjøting
*Splitt
*I/O-funksjoner

## ETL kontra ELT
En variant som også leveres er uttrekk, lasting og transformasjon (ELT), hvor rekkefølgen av de to siste operasjonene er byttet om. I praksis er dette en løsning hvor filosofien er å bruke måldatabasens funksjonalitet for å gjøre operasjonene.

## Andre utviklinger
Etterhvert som disse verktøyene har utviklet seg og fått utbredelse, også utover datavarehus området,har leverandørene av disse verktøyene begynt å endre betegnelse på dem. Det er nå vanlig å bruke andre betegnelser som bedre reflekterer det mer omfattende anvendelsesområdet. Det vil si innen dataintegrasjon generelt, grunndataforvaltning, kunderelasjonshåndtering og dataforvaltning -oppgaver.
Informatica har omdøpt sin suite fra Powermart til PowerCenter, mens IBM har omdøpt sitt verktøy fra DataStage til Information Server.

Mens førstegenerasjons-ETL var mer eller mindre ensidig opptatt av det grafiske brukergrensesnittet, har andregenerasjonsproduktene løst problemer med datakvalitet, metadatahåndtering, skalerbarhet (i forhold til datavolum), dataprofilering og så videre.

En viktig ny tenking i forhold til ETL er at man mer og mer åpner for sanntidsoppdateringer, via tjenesteorientert arkitektur (SOA), av mindre datamengder. Dette i motsetning til den tradisjonelle satsvis (*batch*-) orienterte lasten som kjennetegnet førstegenerasjons ETL.

## Se også
* Landingssone
* Operasjonelt datalager

## Referanser
Miljøvern

**Miljøvern** er tiltak som har som mål å bevare natur og økosystemer og å begrense endringer på natur eller rense eller rydde opp skader i ettertid. 

Miljøvern kan ha som mål å bevare natur og artsmangfold i tilstanden den var i førindustriell tid. Eller miljøvern kan ha menneskers behov i sentrum ved å vektlegge at utnyttelse av naturressurser ikke skal gå på bekostning av menneskers mulighet for utnyttelse i fremtiden. 

Myndighetenes politikk og aktivisme som har miljøvern som mål omtales som **miljøpolitikk**. Organisasjoner som har miljøvern som hovedmål kalles gjerne **miljøorganisasjoner**. 

Miljøvern har en bredere betydning enn naturvern, som forbindes med å begrense menneskelige inngrep naturområder. For eksempel ved å frede uberørt natur. Begrepet miljøvern ble et vanlig begrep i norsk fra slutten av 1960-tallet til begynnelsen av 1970-tallet.

Blant saker som regnes som viktige i miljøvern er 
* redusere inngrep i uberørt natur
* unngå endringer i økosystemer
* redusere forurensning fra menneskelig virksomhet som kan skade mennesker, dyr og planter
* bevare biologisk mangfold (såkalt biodiversitet)
* redusere forbruk av ikke-fornybare ressurser og gjenvninning 
* reduksjon av utslipp av klimagasser 

Regjeringer rundt om i verden har opprettet egne miljøverndepartementer, slik at miljøvern skal få en viktigere plass når politikken utformes. Norge ble et politisk foregangsland i miljøvern, da Olav Gjærevoll ble utnevnt til verdens første miljøvernminister i 1972.

## FNs miljøprogram
FNs miljøprogram (UNEP) startet opp i 1973.

## Noen internasjonale miljøvernorganisasjoner
* Friends of the Earth
* Global Crop Diversity Trust
* Greenpeace
* The Earth Charter
* Verdens naturvernunion
* Worldwide Fund for Nature

## Norske miljøvernorganisasjoner
* Bellona
* Framtiden i våre hender 
* Miljøagentene
* Naturvernforbundet
* Natur og Ungdom
* Norges kulturvernforbund
* Norges Miljøvernforbund
* Regnskogfondet
* Samarbeidsrådet for biologisk mangfold (SABIMA)
* Stiftelsen Miljømerking
* Utviklingsfondet

; Norske politiske partier har miljøvern som hovedsak
* Grønn ungdom
* Miljøpartiet De Grønne

## Se også
* Områdevern
* Verneområder i Norge
* Bygningsvern
* Kulturvern

## Referanser


## Litteratur
* Kristin Asdal *Politikkens natur. Naturens politikk* (om norsk miljøvernpolitikk i etterkrigstiden), 2011 ISBN 9788215016993
* Søkbar digitalkopi av Henning Even Larsens ''Natur- og miljøleksikon'' (Norges naturvernforbund, 1991)
* Søkbar digitalkopi av ''Miljøleksikon : energi, helse, natur, økologi'' (NKI , 1991)

## Eksterne lenker
* Naturmangfoldloven
Irina

**Irina** (russisk, bulgarsk, makedonsk *Ирина*) er et russisk kvinnenavn som  betyr «fred». Navnet er svært vanlig i Russland, Romania og Moldova.

## Etymologi
*Irina* har opprinnelse i det greske navnet *[[Irini]]* (*Ειρήνη*), som  betyr «fred». Andre vanlige navn med samme opprinnelse er *[[Irena]]*, *[[Irén]]*, *[[Irene]]* og *[[Irène]]*.

## Utbredelse
*Irina* er kjent brukt i Finland fra 1919. I Sverige var navnet mest brukt på 1970- og 1980-tallet.

Navnet *Irina* var mest brukt i Norge fra 1960- til 1980-årene og hadde en popularitetstopp med 0,1 % i 1978.

*Irina* er i dag et svært vanlig navn i Russland, Romania og Moldova. Formen *Irena* er svært vanlig i Litauen og Slovenia, og kortformen *Ira* er svært vanlig i Ukraina.

|}

## Kjente personer med navnet
Personene i listen er ordnet kronologisk etter fødselsår.
* Irina Björklund (f. 1973), finsk filmskuespiller
* Irina Slutskaja (f. 1979), russisk kunstløper
* Irina Lazareanu (f. 1982), romansk-kanadisk modell
* Irina Shabayeva (f. 1982), georgisk klesdesigner
* Irina Sheik (f. 1986), russisk modell
* Irina Mikhailova, khasakstansk sanger

## Annen bruk av navnet
* *[[Irina Palm]]*, film fra 2007
* Irina Spalk, rollefigur i filmen *[[Indiana Jones og krystallhodeskallens rike]]* fra 2008

## Navnedag
*Irina* har navnedag i flere land, oftest 5. april, men har ikke noen norsk navnedag.

## Referanser


## Eksterne lenker
*
Waigaoqiao kullkraftverk

**Waigaoqiao kullkraftverk** er et kullkraftverk i Shanghai i det østlige Kina. Kraftverket er Kinas delt største varmekraftverk med en installert kapasitet på 5.000 MW, fordelt på blant annet 900 MW-blokker. Årsproduksjonen er 11,4 TWh. Brenseltypen er kull.

Andre utbyggingstrinn startet i 2001, og innebar installering av Kinas første 900 MW-enheter. Noen år senere startet tredje utbyggingstrinn som brakte effekten opp i 5.000 MW totalt. Dette er dermed verdens største kullkraftverk målt etter installert effekt.

To av blokkene her er såkalt superkritiske, det vil si at forbrenningen foregår under meget høy temperatur og trykk, slik at effektiviteten i anlegget øker og den relative forurensingen reduseres.

## Se også
* Liste over verdens største kullkraftverk

## Referanser


## Eksterne lenker
* Daqo Group – «Shanghai Waigaoqiao Power Plant».
*  The Diffusion of Clean Coal Combustion Technologies For Power Plants in China – Daniel Vallentin & Liguang Liu, Roskilde Universitet, mai 2005, side 36. Besøkt 1. juni 2013.
Zouxian-Haimen kullkraftverk

**Zouxian-Haimen kullkraftverk** er et kullkraftverk i Jiangsu i det østlige Kina. Kraftverket er et av Kinas største varmekraftverk med en installert kapasitet på 4.540 MW. Brenseltypen er kull.

## Se også
* Liste over verdens største kullkraftverk

## Eksterne lenker
* Daqo Group – «Zouxian and Haimen power station».
* IndustCards – «The World's Largest Power Plants – II».
Forretningslogikk

**Forretningslogikk** er en betegnelse på de manipuleringene som utføres av et dataprogram når man henter ut informasjon til et bestemt formål, eller på et bestemt format.

For eksempel, hvis man skal hente ut netto utbetalt lønn, fra et datasystem, for en ansatt, så kan forretningslogikken være en formel: 
    
   **''<Netto utbetalt Lønn>** =  -  - ''

Forretningslogikk er sterkt knyttet til forretningsbegreper, som sammen med basisoperasjoner utgjør byggesteinene i forretningslogikken.
Tangyin

**Tangyin** (kinesisk: 汤阴县; pinyin: *Tāngyīn Xiàn*) er et fylke i provinsen Anyang i provinsen Henan i Folkerepublikken Kina.

Folketallet i fylket var på  innbyggere i 1999.

## Historie
Her er en landsby som før het Xihe (西河) og der var i deler av den kinesiske oldtid Kinas hovedstad, under det halvlegendariske Xia-dynastiet i regjeringstidene til kong/keiser Jin, Kong Jia, Gao og Fa.

## Kulturminner
Youlicheng-funnstedet (*Youlicheng yizhi*, 羑里城遗址) og Yue Fei-tempelet i Tangyin (*Tangyin Yue Fei miao*, 汤阴岳飞庙) ble i 1996 henholdsvis 2001 oppført på Folkerepublikken Kinas liste over kulturminner.

## Samferdsel
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

## Referanser
Jin (Xia)

**Jin** (*厪*) eller **Di Jin** (*帝厪*), også kjent under navnene **Yin Jia** (*胤甲*) og **Xu** (頊), var den trettende hersker over det legendariske Xia-dynastiet i oldtidens Kina. Han flyttet hovedstaden fra Laoqiu (老丘) til Xihe (西河). Hans regjeringstid var fra 1900 f.Kr. til 1879 f.Kr..

## Referanser
XU (andre betydninger)

**Xu** kan sikte til 

*Xu, legendarisk kinesisk oldtidskeiser, bedre kjent som **Jia**
*XU, etterretningsorganisasjon
Profilering

**Profilering** kan bety flere ting:
*Dataprofilering
* Profilering (markedsføring), å skape en identitet og profilere seg selv, en organisasjon eller et produkt
Gao (Xia)

**Gao** (皋) eller **Di Gao** (帝皋), også kalt **Di Hao** (帝昊) eller **Gao Gou** (皋茍), var den 15. hersker av det halvlegendariske Xia-dynastiet i Kina.  Han regjerte muligens i elleve år, He possibly ruled 11 years. fra  1848 f.Kr. til 1837 f.Kr.

## Referanser
Kong Jia

**Kong Jia** (孔甲) var den fjortende hersker, «keiser», av det halvlegendariske Xia-dynastiet. Han regjerte muligens i 31 år, fra 1879 f.Kr. til 1848 f.Kr..

Ifølge Bambusannalene levde han i Xia-hovedstaden Xihe (西河, «Vest for elven»). 

I sitt tredje regjeringsår var han på jakt i Fufjellene (萯山) i Dongyang (东阳). I det femte regjeringsåret komponerte han sangen «Østlig lyd» (东音), som også kalles «Den brukkede øks' sang» (破斧之歌).

Han skal ha vært svært overtroisk, og i det øvrige svært interessert i alkohol og vakre kvinner. Det var i hans tid at Xia-dynastiet begynte å svekkes, og rikets vasallkonger  (诸侯) begynte å vokse seg sterke.

## Referanser
Fa av Xia

**Fa** (發) eller **Di Fa** (帝發), også kalt **Hou Jing** (后敬) og **Fa Hui** (發惠), var den sekstende hersker over det halvlegendariske Xia-dynastiet i oldtidens Kina. Han regjerte fra 1837 f.Kr. til 1818 f.Kr. Fan far til den beryktede Jie som bragte dynastiet til dets undergang.

## Referanser
Virksomhetsetterretning

**Virksomhetsetterretning** (engelsk: *business intelligence*, **BI**) er felt innen informasjonsteknologi som gir beslutningsstøtte på bakgrunn av data, og brukes ofte til å fremskaffe mer eller mindre virksomhetskritisk informasjon ved å trekke ut riktige data fra store datamengder. Hovedsakelig er det snakk om rapporteringssystemer, og ofte bruker man datavarehusløsninger for å innhente og strukturere (f.eks. med ETL og ELT-verktøy) og formidle viktige data (via brukergrensesnitt) slik at man kan ta bedre beslutninger.

Det finnes mange avarter og spesialverktøy for å hente ut og videreforedle data til nyttig informasjon. Dette spenner fra regneark til avanserte statistikk og prognoseverktøy.

Man skiller ofte mellom faste rapporter og analyserapporter. Førstnevnte brukes for myndighetsrapportering og til faste avstemninger internt i organisasjonen. Sistnevnte brukes gjerne for å undersøke ad hoc-behov eller avanserte analyser, som for eksempel kan brukes til å avdekke konkurransefortrinn, muligheter i markedet, etc.

## Se også
* Forretningsanalyse
* Maskinlæring
* Kundeprofilering
* Kundekunnskap
* Kunstig intelligens
* Stordata
* Virksomhetsstyring

## Referanser


## Eksterne lenker
*
Fylkesvei 325 (Rogaland)

**Fylkesvei 325 i Rogaland** gikk mellom Sentrum og Skjæveland i Sandnes.

Frem til 2007 var veien en del av riksvei/fylkesvei 44.

2019 ble veien del av fylkesvei 44 igjen. 

## Kommuner og knutepunkter

## Referanser


## Eksterne lenker
* Vegvesenets vegkart
Gaute Eie

**Gaute Eie** (født 17. juli 1973 i Kristiansand) er en profilert norsk finansanalytiker, gründer og partner i Arctic Securities. 

## Utdannelse og karriere
Eie ble utdannet Master of Science ved Handelshøyskolen BI. Han arbeidet som aksjeanalytiker på Carnegie fra 1999 til 2000, som fondsmegler for DnB Investor fra 2000 til 2001, og som aksjemegler for Enskilda i London fra 2001 til 2002, ABN Alfred Berg fra 2002-2004 og Carnegie fra 2004 til 2007. Han medetablerte deretter Arctic Securities, der han ledet aksjesalg fra 2007-2011, før han ble leder for Equity Capital Markets.

## Privat
Eie ble juniornorgesmester i badminton herrer double i 1990, og han var på juniorlandslaget. I de senere år har han fått medieoppmerksomhet bl.a. i forbindelse med en stor utbygging i Kristiansands-skjærgården. 

## Referanser
Gao

**Gao** kan være

*Oldtidskeiser Gao under det legendariske Xia-dynastiet i Kina
*Regionen Gao i Mali i Afrika
*Byen Gao i Mali i Afrika
*Fylket Gao i byprefekturet Yibin i provinsen Sichuan i Folkerepublikken Kina
*Det kinesiske slektsnavnet Gao
UEFA-cupen 1981/82

**UEFA-cupen 1981/82** ble vunnet av den svenske klubben IFK Göteborg med 4-0 sammenlagt over den tyske klubben Hamburger SV. Dette var UEFA-cupens ellevte sesong. Turneringens toppskårer ble Torbjörn Nilsson fra IFK Göteborg med ni mål totalt.

## Første runde

|}
* Borussia Mönchengladbach, Radnički Niš, SK Sturm Graz og Real Madrid videre på bortemålsregelen.

## Andre runde

|}
* Radnički Niš videre etter straffesparkkonkurranse. 
* FC Winterslag, Hajduk Split og SK Rapid Wien videre på bortemålsregelen.

## Tredje runde

|}

## Kvartfinaler

|}

## Semifinaler

|}
* IFK Göteborg videre etter ekstraomganger i kamp to.

## Finaler
### Første finalekamp

### Andre finalekamp

## Eksterne lenker
* UEFA.com – UEFA-cupen 1981/82
Niko Bellic

**Niko Bellic** er en fiktiv karakter i Grand Theft Auto IV, i Grand Theft Auto-serien.

Niko er fra Øst-Europa, og drar til Amerika for å leve den amerikanske drømmen som fetteren har skrytt av. Men det viser seg å være sprøyt: Han har ingen dyre biler, og ingen damer. Niko kommer på grunn av dette opp i flere dilemmaer. Stemmen til Niko Bellic er spilt av den amerikanske skuespilleren Michael Hollick.

## Handlingsreferat
Nikos nasjonalitet ble aldri spesifisert i spillet. Det ble trodd at han var enten russisk, serbisk eller kroatisk. Niko var sønn av Milica Bellic, og en ikke-navngitt far i et ukjent land i Øst-Europa. Som tenåring deltok Niko i en navnløs konflikt som både infanterist, stridsvogn-operatør og helikopter-pilot, hvor han ble vitne til en rekke grusomheter som traumatiserte ham. Dette førte også til hans kyniske syn på livet. Etter at hans enhet på femten menn fra landsbyen hans ble overfalt av fienden, rømte Niko og konkluderte med at enheten var blitt forrådt av en av deres egne soldater. Han fikk senere vite at det fantes to andre overlevende, Florian Cravic og Darko Brevic, og han sverger hevn over forræderen.

Etter denne konflikten opplevde Niko problemer med å leve et normalt liv, og broren hans ble drept i aksjon. Niko kjente bare til vold, og henvendte seg til den kriminelle underverdenen på Balkan. Han sluttet seg til en gruppe som drev med menneskehandel, drevet av den russiske Ray Bulgarin. Under en smugling inn i Italia, synker båten som Niko jobbet på i Adriaterhavet. Nico var i stand til å svømme i sikkerhet, men Bulgarin anklaget ham for å ha stukket av med pengene deres. Niko ønsker deretter å flykte fra Bulgarin. I 2008 reiser Nico til sin fetter Roman, som befinner seg i Liberty City. Men Niko innser raskt at Romans historier om suksess i USA var overdrevet. I virkeligheten bor fetteren hans i en liten leilighet i Broker-distriktet, og skylder spillegjeld over hele byen. Han driver en heller ulønnsom drosje-tjeneste.

I tillegg til å arbeide for Roman som drosje-sjåfør, må Niko beskytte fetteren sin mot lånehaier, og ta på seg jobber for den russiske gangsteren Vlad Glebov for å hindre at Roman synker ytterligere ned i gjeld. Niko fullfører de fleste jobbene han får med letthet, ettersom hans militære ferdigheter gir ham en fordel fremfor de vanlige kjeltringene fra Liberty City. I løpet av denne tiden begynner Niko også å knytte forskjellige kriminelle kontakter som til slutt vil bli viktige allierte. Nikos profesjonelle og personlige forhold utvides også i løpet av spillet, ettersom han blir introdusert for mektigere og innflytelsesrike kriminelle. Etter at Niko dreper Vlad som hevn for å ha ligget med Romans mangeårige kjæreste Mallorie, blir han og Roman kidnappet av russiske gangstere på ordre fra sjefen deres Mikhail Faustin. Senere får Niko vite at Mallorie er gravid.

## Referanser
UEFA-cupen 1982/83

**UEFA-cupen 1982/83** ble vunnet av den belgiske klubben R.S.C. Anderlecht med 2-1 sammenlagt over den portugisiske klubben SL Benfica. Dette var UEFA-cupens tolvte sesong. Turneringens toppscorertittel ble delt mellom Erwin Vandenbergh fra Anderlecht og Alain Giresse fra FC Girondins de Bordeaux med syv mål hver.

## Første runde

|}
* SSC Napoli, Werder Bremen, R.S.C. Anderlecht, IFK Norrköping og Viking FK videre på bortemålsregelen.
* PAOK FC videre på bortemålsregelen etter ekstraomganger i kamp to.

## Andre runde

|}
* AS Roma videre etter straffesparkkonkurranse.

## Tredje runde

|}
* CS Universitatea Craiova videre etter ekstraomganger i kamp to.

## Kvartfinaler

|}
* CS Universitatea Craiova videre på bortemålsregelen.

## Semifinaler

|}
* SL Benfica videre på bortemålsregelen.

## Finaler
### Første finalekamp

### Andre finalekamp

## Eksterne lenker
* UEFA.com – UEFA-cupen 1982/83
GZR

**GZR** og kjent som **G//Z/R** og **Geezer**, er et heavy metal-soloprosjekt med Geezer Butler, kjent fra Black Sabbath.

Musikken er vesentlig hardere enn hva Butler har vært kjent for tidligere i Black Sabbath. Vokalist på debutalbumet *Plastic Planet* var Burton C. Bell fra Fear Factory, som er kjent for å være et vesentlig hardere band musikkmessig enn Black Sabbath. På albumet medvirket også Pedro Howse (Butlers nevø) på gitar, og Deen Castronovo, kjent fra blant annet Journey, på trommer. 

I 1996 kom bandet sammen igjen, denne gangen med Mario Frasca som vokalist, for å spille inn sporet «Outworld» til samlealbumet *Mortal Kombat: More Kombat*.

Oppfølgeralbumet *Black Science* ble utgitt i 1997, da med atter en ny vokalist, denne gang Clark Brown. Bandet holdt noen få konserter i sammenheng med utgivelsen, men det ble ikke holdt noen turne. Etter at bandet ble holdt på is i en periode ble bandets tredje album, *Ohmwork,* utgitt 9. mai 2005.

## Diskografi
**Plastic Planet* (1995)
**Cycle of Sixty/X13* (EP – 1996)
**Black Science* (1997)
**Ohmwork* (2005)
;Deltar på
**Mortal Kombat: Motion Picture Soundtrack*  – «The Invisible» (1995)
**Mortal Kombat: More Kombat* – «Outworld» (1996)

## Medlemmer
;Nåværende
* Geezer Butler – bassgitar, keyboard
* Pedro Howse – gitar
* Chad Smith – trommer(1997-idag)
* Clark Brown – vokal (1997-idag)
;Tidligere
* Deen Castronovo – trommer (1995)
* Burton C. Bell – vokal (1995) (*Plastic Planet*)
* Mario Frasca – vokal (1996) (kun på sporet «Outworld» på *Mortal Kombat: More Kombat*)

## Eksterne lenker
*  Geezer Butler sin hjemmeside
*
Robert Merton

**Robert Merton** er navnet til flere personer:

* Robert C. Merton (født 1944), amerikansk økonom, sønn av Robert K. Merton
* Robert K. Merton (1910&ndash;2003), amerikansk sosiolog
Spardame (andre betydninger)

**Spardame** har flere betydninger:

* Spardame, kortspill.
* Spardame (kortroman), kortroman fra 1834 av Aleksandr Pusjkin
* ''Spardame'' (opera), opera fra 1890 av Pjotr Tsjajkovskij
* ''Spardame'' (1910) (originaltittel: *Pikovaja dama*), russisk kortfilm fra 1910, av Pjotr Tsjardynin
* ''Spardame'' (1916), russisk stumfilmdrama fra 1916, regissert av Jakov Protasanov
* ''Spardame'' (1960), sovjetisk film fra 1960, regissert av Roman Tikhomirov
* ''Spardame'' (1982), sovjetisk tv-film fra 1982, regissert av Igor Maslennikov
Vigdis Stokkelien

**Vigdis Stokkelien** (født 11. mars 1934 i Kristiansand, død 2005) var en norsk journalist og forfatter.

Hun vokste opp i Ny-Hellesund. I voksen alder var hun telegrafist og seilte i utenriksfart. Hun ble deretter journalist i Agderposten og Nationen og debuterte som forfatter i 1967. Et par av hennes romaner har vært dramatisert for radio og TV, men det er som novelleskribent at hun er best kjent. Hennes forfatterskap omhandler temaer som menneskers forhold til døden, erotikk, krig, forurensing, frihet og utbytting. Hennes bøker er oversatt til tysk, russisk og engelsk.

Hun kalte seg for kristen humanist og var pasifist. 

Hun tilbrakte sine siste år i Sverige.
 
## Bibliografi
;Romaner
* *Den siste prøven* (1968)
* *Granaten* (1969)
* *Sommeren på heden* (1970)
* Romanserien *Lille Gibraltar* (1972), *Båten under storseilet* (1982) og *Stjerneleden* (1984)

;Novellesamlinger:
* *Dragsug* (1967)
* *I speilet* (1973)
* *Strega* (1981)

## Referanser

## Eksterne lenker
* Vigdis Stokkelien - Store norske leksikon
* Vigdis Stokkelien - bilde - Arbeiderbevegelsens arkiv/digitalarkivet.no
Valivan

**«Valivan»**,  eller **«Skippar og møy»**, er en folkevise av den typen som kalles ballade. I TSB-katalogen er den typologisert som TSB D 426.

## Handling
Stolt Margit svarer alle friere nei. Valivan tar på seg kvinneklær og får henne med seg ned til skipet sitt. Mens hun fremdeles tror at han er en kvinne, forteller hun ham at hun er forelsket i Valivan. Han drikker han henne full, hun sovner og han seiler av sted med henne. Da hun våkner, sier hun at han må føre henne tilbake til barna hennes, men han svarer at han vet hun ikke har barn. Hun vil kaste seg på sjøen, men da avslører han at han er Valivan som hun elsker.

## Utbredelse
Visa har vært utbredt i Telemark og Agder, men finnes også utenfor dette området. Catharinus Elling har skrevet opp tre melodier fra Sunnmøre, Vrådal og Vestfjorddalen i Telemark. Ole Mørk Sandvik har skrevet opp melodier fra Bykle og Solør.
Visa finnes også i Danmark, Sverige og på Færøyene, men bare i muntlig tradisjon, ikke i adelshåndskriftene fra eldre tid (DgF 241, SMB 191 og CCF 144).

I DgF IV s. 461 refererer Svend Grundtvig til en katalonsk variant «El marinero»:

*Ved Havets Bred sidder den væne Mø og syr fagre Blommer paa en Dug. Da hun er halvtfærdig, fattes hun Silke. Et Skib lægger til Land, og hun siger: Sømand, gode Sømand! Du bringer vel Silke. – hvilken Farve vil du have: hvid eller rød? – Rød Silke vil hun have, den er skjønnest, og Dugen skal Dronningen have. – Saa kom ned i mit Skib og vælg hvad du vil. – Næppe er hun kommen ombord, før Skibet letter, medens Møen, lyttende til Sømandens Sang, falder i en dyb Slummer. Da hun vaagner er hun langt ude paa Havet. – Sømand, gode Sømand, før mig Hjem igjen! Havet gjør mig syg. – Nej, siger han, nu skal du være min. Da klager Møen: Tre Søstre ere vi, og jeg den skjønneste af dem; den ene er Grevinde, den anden Hertuginde, og jeg Stakkel skal være en Skippers Viv! Den ere er klædt i Silke, den anden i Guld, og jeg arme skal klæde mig i Vadmel! Da svarer Skipperen: Ikke i Vadmel, men i Skarlagen rød skal du klædes, og en Dronning skal du være; thi jeg er Kongens Søn  og Arving af Engelland og i syv Aar har jeg rejst Verden om, for at opsøge dig.*

*At dette ikke blot er en Tilfældighed, men at vi her ved Middelhavets Kyst finde den selvsamme Vise som i Norden, det holder jeg for afgjort.*

## Innspillinger
Ragnhild Furholt sang den på *Norske Ballader: 30 ballader – 0m drap og elskov, skjemt og lengsel blant riddere, jomfruer, kjemper og dyr*. Grappa 2009, HCD 7239, ISBN7033662072392.
Figurin

En **figurin** er en statuett representerer et menneske, en gud eller et dyr. Ordet er en diminutivsform for «figur», noe som indikerer at det er forminska avbildning. Figuriner kan være enten realistiske eller ikoniske. De eldste kjente figurinene ble lagd av stein eller leire. Moderne versjoner er av keramikk, metall, glass, treverk og plast.

Det har blitt funnet figuriner fra mange tidligere kulturer i Europa, Kina og Mexico. Mange av disse tror man har hatt religiøs eller seremoniell betydning.

## Eksterne lenker
*
Forretningsbegrep

**Forretningsbegrep** er et uttrykk som brukes om den terminologi som brukes for å formalisere forretningslogikk i dataprogrammer. 

De kan sees på som en form for metadata, som i tillegg til å ha et navn, datatype og feltlengde, slik det er vanlig i databasetabeller, også har en semantisk dimensjon. For eksempel **saldo**, som defineres som "den samlede beholdningen på **kontoen** etter at alle **innskudd** og **uttak** er regnet sammen. Tilsvarende har de andre uthevede ordene også sine definisjoner og kan inngå i forretningslogikk som forretnigsbegreper. 

Forretningsbegreper er viktige i større informasjonssystemer for å sikre konsistent bruk av data og utledete informasjonselementer.
Fylkesvei 509

**Fylkesvei 509** (**Fv509**) gikk mellom Bekhuskaien og Kiellandsmyr i Stavanger (2,5&nbsp;km), og mellom Stangaland i Sola og Sandnes sentrum (4,7&nbsp;km). Veiens samlede lengde var 7,2&nbsp;km.

Før 1. januar 2010 hadde veien status som riksvei, sammen med den nåværende riksvei 509 som utgjør veistrekningen mellom Tjensvollkrysset og Stangaland.

2019 ble veien erstattet av fylkesvei 334, fylkesvei 441 og fylkesvei 4580.

## Kommuner og knutepunkter
###### 

* Bergelandstunnelen (705 m)

----
----

## Referanser


## Eksterne lenker
* Vegvesenets vegkart
Diego Durán

**Diego Durán** (født ca. 1537, død 1588) var en dominikansk munk. Han er best kjent for å ha skrevet en av de første vestlige bøkene om aztekernes historie og kultur, *Historia de las Indias de la Nueva España e Islas de la Tierra Firme*, som ofte blir omtalt som Durán-kodeksen. Boka ble sterkt kritisert i hans samtid for å hjelpe aztekerne med å bevare kulturen sin.

## Referanser


## Eksterne lenker
* *[http://www.cervantesvirtual.com/FichaAutor.html?Ref=7521 Historia de las Indias de Nueva España e Islas de Tierra Firme]* hos Cervantes Virtual
Ludvig Bødtcher

**Ludvig Adolph Bødtcher** (født 22. april 1793 i København, død 1. oktober 1874 samme sted) var en dansk lyriker. Som ung arvet han en liten pengesum som satte han i stand til å leve et uavhengig liv i en beskjeden skala. Han var opptatt av estetiske sysler og hadde ikke noe fast arbeid.

Han bodde i Italia i mange år, hvor han kom i kontakt det skandinaviske kunstnermiljøet. Han utviklet et nært og personlig vennskap med billedhuggeren Bertel Thorvaldsen og det er i stor grad takket være Bødtcher at Thorvaldsen bestemte seg for å etterlate sitt livsverk til fedrelandet.

Etter at Bødtcher kom tilbake til Danmark utga han *Digte, ældre og nyere* i 1856. Samlingen ble sendt ut i to forøkede utgaver i henholdsvis 1867 og 1870. Denne og den posthumt utgitte samlingen *Sidste digte* fra 1875 var hans samlede produksjon.

## Referanser


## Kilder
* Kalliope arkivert utgave
* Aschehougs konversasjonsleksikon 1974

## Eksterne lenker
*
Motolinía

**Toribio de Benavente** (født 1482 i Benavente i Spania, død 1568 i Mexico by), best kjent som **Motolinía**, var en fransiskansk misjonær og historiker. Han var en av de første geistlige som ankom Ny-Spania i mai 1524. Motolinía skrev flere viktige historiske verker om den aztekiske sivilisasjonen.

## Referanser
Jos van de Braak

**Jos van de Braak** (Thorn, født 1958) er en nederlandsk dirigent, musikkviter og klarinettist.

van de Braak begynte på den lokale musikkskolen, og 11 år gammel ble han klarinettist ved  *Harmonieorkest "St. Michaël"* i Thorn og her utviklet han seg videre til solo-klarinettist. Han var en av grunnleggerne av et juniorkorps innen St. Michaël.

Etter videregående skole studerte han direksjon av janitsjar- og fanfarekorps  under Gerrit Fokkema ved konservatoriet i Utrecht, og i 1982 bestod han praksiseksamenen. Under eksamenskonserten dirgerte han Harmonieorkest "St. Michaël" fra Thorn blant annet under uroppførelsen av komponisten/dirigenten Hardy Mertens' verk *835 CMS*. Mertens hadde skrevet dette verket for denne konserten. Van de Braak studerte etter dette musikkvitenskap ved Universitetet i Utrecht, og deltok dessuten ved internasjonale kurs for dirigenter i  Kerkrade og Rotterdam. Han har arbeidet som dirigent siden 1980. 

I 1982 ble han dirigent for *Woensels Muziekcorps* i Eindhoven, og i 1985 vendte han tilbake til *Harmonieorkest "St. Michaël"* i Thorn der han ble assistent-dirigent. Fra da av arbeider han tett sammen med Heinz Friesen som han deler rollen som dirigent for *Koninklijke Harmonie "Sophia's Vereeniging"* i Loon op Zand med. Han har gjennomført flere velgjorte konserter med begge orkestre.

Fra 1992 til 2007 var han musikalsk leder for  harmoniorkesteret *Auletes* som er en del av studentforeningen *Eindhovens Studenten Muziek Gezelschap Quadrivium* ved det tekniske universitetet i Eindhoven.
 
I årene 1996 til 2003 dirigerte han *Harmonieorkesteret "St. Cecilia"* i Simpelveld, og med dette opptrådte han blant annet i konsertserien *Verrassende Ontmoetingen* (Overraskende møter) i Tilburg og under mini-Wereld Muziek Concours i Kerkrade i 1999. Fra 1997 til 2003 var han *Muziekvereniging T.O.G. Welten* i  Heerlens førstedirigent.
 
I januar 2002 ble Jos van de Braak ansatt som dirigent for det kongelige filharmoniorkesteret i Bocholtz, og fra april 2003 av dirigerer han *Koninklijke Harmonie Oefening & Uitspanning* i  Beek en Donk. Han dirigerer dessuten også blåserensemblet *Zuiderwind blazersensemble*.

Ved siden av aktiviteten som dirigent, arrangerer han også symfoniske verk for harmonieorkestre. Disse arrangementene utgis hovedsakelig på hans eget forlag.

## Eksterne lenker
*
Chinampa

**Chinampaer** er øyer i sjøer eller våtmarker som det dyrkes på. Denne landbruksmetoden ble mye brukt i den førkolumbiske mesoamerikanske kulturen i Mexico. Teknikken ble utvikla av tlatoanien Acatonalli i Xochimilco på 1260-tallet for å løse matproblemet til befolkninga i Mexicodalen.

I dag er det omtrent 25 km² chinampasdyrking i Mexico by. Hver chinampa er ti meter brei og mellom 100 og 200 meter lang.

## Eksterne lenker
* History of Urban Agriculture: Chinampas of Tenochtitlan
Messier 35

**Messier 35** (også kjent som **M 35**, eller **[[NGC-katalogen|NGC]] 2168**) er en åpen stjernehop i stjernebildet Tvillingene. Den ble oppdaget av Philippe Loys de Chéseaux i 1745 og uavhengig oppdaget av John Bevis før 1750. Hopen er spredt over et område på himmelen omtrent på størrelse med fullmånen og befinner seg 850 parsec (2&nbsp;800 lysår) fra jorda.

## Referanser




## Eksterne lenker
* Messier 35, SEDS Messier pages
* M35 and the tight old cluster NGC 2158 imaged with a semiprofessional Amateur-telescope
Good Energies

**Good Energies** er et nederlandsk familieied investeringsfond stiftet i 2001. Det er storinvestor i det norske solselskapet Norsun.

Good Energies investerer i fornybar energi og energi-effektiviserende teknologier for det familieide nederlandske selskapet COFRA. 

Fondet var sammen med Hafslund tidlig investor i REC, et solselskap stiftet av Alf Bjørseth. Ved børsnotering av REC satt fondet på verdier i det norske solselskapet på 15 mrd kroner. Good Energies er idag, ved siden av Norsk Hydro og Scatec Innovation, deleier av norske Norsun.

## Referanser


## Eksterne lenker
* Selskapets nettside
Thomas Kristensen (gartner)

**Thomas Kristensen** (født 8. oktober 1854 i Randers, død 14. desember 1935 i Danmark) var utdannet gartner, som i 1885 etablerte Grimstad Gartneri.

## Historie
Han ble født 8. oktober 1854 i Borup sogn i Randers Amt. Etter læretid på Thaarup herregård og hos C.F. Hintze i København arbeidet han i England, Frankrike og Sveits. 

Fra 1881 til 1884 drev han handelsgartneri i Struer.

I 1884 inngikk han avtale med skipsreder N. Ribe i Grimstad om leie av den 35 daa store Vardaasvolden gård, og i 1885 etablerte han handelsgartneriet Grimstad Gartneri der. Han drev også frøhandel og utga en frøkatalog. 

I 1891 giftet han seg med Else Nielsen, og de fikk senere 9 barn.

I 1892 startet han en filial i Arendal, som ble bestyrt av hans svoger.

I 1892 overtok han elevene ved Nedenæs Amts Havebrugsskole og drev skolen videre til 1895.

I flere år var han formann i Grimstad venstreforening.

To av hans fagartikler er kjent fra Grimstad Adressetidende i årene 1887-1888:
* «Nogle Bemærkninger om Frugttrædyrkning».
* «Hvordan skal den ubemidlede Mand faa anlagt sig sin Have?»

Før han høsten 1895 reiste tilbake til Danmark, solgte han i oktober 1894 Grimstad Gartneri til sin elev Mons Fuhr, og den 1. august 1894 filialen i Arendal til en annen av sine elever, K. Funderud (*senere «Funderud gartneri*»).

Det hører med til historien at familien Kristensen var blitt svært populær i Grimstad, og da familien med 8 barn og tjenestefolk den 6. oktober 1895 la ut fra Grimstad i en yacht for å reise til Fredrikshavn, var en stor folkemengde møtt opp på bryggen, og redaktør Hartmann i «Lillesands-Grimstad-Posten» holdt avskjedstale.

I Randers overtok han farsgården og startet handelsgartneri.

Thomas Kristensen døde 14. desember 1935.

## Kilder
* Aust-Agder museets årbok 1956.
Tom Kristensen (1893–1974)

**Tom Kristensen** (født 4. august 1893, død 2. juni 1974) var en dansk forfatter og kritiker. Tom Kristensen var født i London og vokste opp i København. Hans barndom skildres i den selvbiografiske romanen *En Anden* fra 1923 og i erindringsboken *Aabenhjertige Fortielser* 1966. Han bodde på Thurø fra 1946 til sin død. Mest kjent er han for romanene *Hærværk* (1930) og *Livets arabesk* (1921) og for diktsamlingen *Fribytterdrømme* (1920). «Hærværk» ble mottatt som en nøkkelroman – eller som han selv uttrykte det, «som et helt nøkleknippe».

Tom Kristensen var i 1922 på en studiereise i Asia som bl.a. brakte ham til Kina og Japan. Deler av de diktene som omhandler kinareisen, er omsatt til musikk av bluesmusikeren Peter Thorup i albumet *Rejsen til Kina* fra 1978 (senere gjenuttgitt på CD).

Tom Kristensen levde i lange perioder av sitt forfatterskap som anmelder for *[[Politiken]]* og leverte noen av karrierens fineste dikt til nekrologer. Eksempelvis *Det er Knud, som er død* i anledning av polarforskeren Knud Rasmussens død i 1933. (Oppført i Kulturkanonen).

Hans roman *Hærværk* foregår i journalistverdenen i København og beskriver en alkoholisert og selvdestruktiv journalist. Romanen gir et tidsbilde av mellomkrigstidens håpløshet.

Fra 1960 var Kristensen medlem av Det Danske Akademi og mottok i 1968 Det Danske Akademis Store Pris.

Kristensen var først og fremst kjent for sine dikt og romaner. Men han utga også en lang rekke noveller. Flere av dem er samlet i novellesamlingen Vindrosen, som bl.a. inneholder den kjente ekspresjonistiske novellen *Ulykken*.

I 1997 utkom *Samlede digte* på forlaget Gyldendal. Den inneholder diktene fra alle hans ni diktsamlinger.

## Bibliografi (utvalg)
* *Fribytterdrømme* Debut i 1920, diktsamling
* *Livets arabesk* (1921) (Roman)
* *Mirakler* (1922)
* *Paafuglefjeren* (1922) Dikt fra Kina
* *En anden* (1923) Roman
* *En kavaler i Spanien* (1926) roman
* *Verdslige sange* (1927)
* *Hærværk* (1930) Roman
* *Vindrosen* (1934) (Novellesamling)
* *Aabenhjertige Fortielser* (1966) Erindringer

## Priser og utmerkelser (utvalg)
* 1970 &ndash; Dansk Forfatterforenings H.C. Andersen Legat
* 1960 &ndash; Henrik Pontoppidans Mindefonds Legat
* 1956 &ndash; Dansk Oversætterforbunds Ærespris
* 1955 &ndash; De Gyldne Laurbær
* 1945 &ndash; Holberg-medaljen
* 1934 &ndash; Holger Drachmann-legatet
* 1922 &ndash; Carl Møllers Legat

## Referanser


## Eksterne lenker
* 
*  Tom Kristensen biografi – fra ''Litteratursiden.dk''
*  Tom Kristensen biografi – fra ''Danske digtere i den 20. århundrede'' (av Klaus Rifbjerg)
*  Om Tom Kristensen – noveller
Mariakirken på Lillehammer

**Mariakirken på Lillehammer** er sognekirke for Mariakirken katolske menighet i Lillehammer. Sognet omfatter deler av det vestlige og nordlige Innlandet.  Kirken ligger på Suttestad, et område sør for Lillehammer sentrum.

Kirken ble bygd i 1970 etter tegninger av arkitekt Carl Corwin. Menigheten ble opprettet samme år, etter å ha vært eget kapelldistrikt siden 1956. Først ved kirkens 40-årsjubileum i 2010 ble kirken konsekrert av biskop Bernt Eidsvig. Da ble alteret konsekrert med nedsettelse av relikvier, og kirken ble salvet og innvielseskorsene ble satt på plass.

## Eksterne lenker
* Mariakirken katolske menighet i Lillehammer
* Den katolske kirke i Norge om menigheten
De mayiske heltetvillingene

**De mayiske heltetvillingene** er de sentrale personene i en fortelling i dokumentet Popul Vuh, og myten om dem er den eldste mayiske myten som har blitt bevart i sin helhet. Tvillingene heter **Hunahpu** og **Xbalanque**. De er kulturhelter. 

De har også blitt identifisert i mayisk kunst fra den klassiske perioden (200–900 e.Kr.). Også flere andre gamle urfolksreligioner i Amerika har heltetvillinger.
Bombardier C20

**Bombardier C20** er et t-banetog som benyttes på Stockholms tunnelbane. C20-vognene ble levert til Storstockholms Lokaltrafik i 270 eksemplarer (nr 2001-2270) i perioden 1997 – 2004 av tidligere Kalmar Verkstad, eiet av Adtranz, senere Bombardier Transportation. Ulikt tidligere vogntyper (C1-C15) er C20 en helt ny konstruksjon som ikke er mulig å kjøre i kombinasjon med tidligere vogntyper. Vognen er tredelt og betydelig lengre enn tidligere vogner  – 46,5 meter. Vognen har kun fire boggier for å spare kostnader og vekt. Midtdelen har to boggier, mens endedelene har en hver. Endedelene er koblet sammen med den midtre delen via et såkalt semitrailer-ledd. Karosseriet er produsert i rustfritt stål i motsetning til tidligere versjoner som gjerne ruster.

C20 ble i markedsføringen omtalt som *Vagn 2000* for å understreke at dette var fremtidens t-banetog. Alle C20-vogner har fått egne navn, som er blitt foreslått av privatpersoner. Mange av navnene har tilknytning til Stockholm på en eller annen måte, eksempelvis heter vogn nr 2001 Birger Jarl.

Nedenfor følger en sammenligning mellom den moderne C-20 vognen (leveransestart 1996) og den litt eldre C-23-vognen (leveransestart 1982). Sammenligningen er gjort med det maksimale antall vogner.

## C20F
Det finnes en avvikende C20-vogn, som har fått benevnelsen C20F. Denna har vegger produsert i Komposittmateriale, en sandwichkonstruksjon bestående av en kjerne av "celleplast" dekt på begge sider med rustrfitt stål. Dette gjør veggene ekstremt tynne sammelignet med tradisjonell konstruksjon (25 mm istedenfor 100mm). Dermed ble vognen betydelig rommerligere på innsiden, uten ytre endringer. Utvendig avviker C20F imidlertid ved at den har flate istedenfor buede vegger. Vognen fikk også klimaanlegg både i førerhuset og passasjerdelen. Vognen har blitt tildelt serienummer 2000 med navnet *Inkognito*.

Sammenligning mellom C20 og C20F: 

## Kilder
*Svenska Spårvägssällskapets faktabank - C20F
*Svenska Spårvägssällskapets faktabank - C20

## Eksterne lenker
* Bombardier - C20
Zoodochos Pigi

**Zoodochos Pigi** (gresk: Ζωοδόχος Πηγή) er et lite kapell i byen Kamari på Santorini i Hellas. Kapellet ligger i en fjellside, og man må derfor gå opp en bratt sti for å komme frem. I fjellet bak hulen skjuler det seg en grotte med en rennende kilde, som man ifølge mytene skal få evig liv av om man drikker eller vasker seg i det.
NM i fotball for kvinner 1989

**Norgesmesterskapet i fotball for kvinner 1989** var det 12. offisielle norgesmesterskapet i fotball for kvinner. Klepp slo Trondheims/Ørn i finalen som ble spilt lørdag 21. oktober på Bislett Stadion i Oslo. Det var Klepps første seier i cupen, og Klepp ble dermed det andre laget som vant både cup og serie. Det var også første gang siden den første finalen i 1978 at finalen ble spilt på nøytral bane.
Klepp kom til finalen ved å slå Radar, Kopervik, Verdal, Vard og Jardar.
Trondheims-Ørn kom til finalen ved å slå Steinkjer, Stjørdals-Blink, Byåsen, Setskog og Asker.

## Småfakta
* Det var ingen 1.-divisjonslag som røk ut mot laveredivisjonslag.
* Den største seieren i Norgesmesterskapet det året var Trondheims/Ørns 22-0 over Steinkjer.
* Dette var siste gang lagene fra den øverste divisjonen ikke ble seedet til andre runde.

## Turneringen
### Første runde

--------------------------------------------------------------------------------
### Andre runde

1= 31. mai

### Tredje runde

### Kvartfinaler
Alle kampene ble spilt den 23. august:

### Semifinaler

## Finale

Klepp: Ingeborg Hovland – Anne Torunn Espedal, Unni Håland, Bettina Stelzner, Nina Simonsen – Birthe Hegstad, Linda Raade, Ingvill Braut (Ann-Kristin Henriksen 90.) – Elisabeth Grindheim (Wenche Stava 90.), Sissel Grude, Turid Storhaug 
Trondheims/Ørn: Barbro Engseth Dahl – Randi Spangelo, Else Hårsaker, Trude Haugland, Astrid Vårvik – Marit Rasmussen (Benedicte Tømmervik fra 71.), Tone Haugen, Berit Møkkelgård – Iren Hasfjord (46. Anne Lise Aasen), Eva Gjelten, Lisbeth Karlseng 

## Kilder
* «Sissel – sjef og stjerne», referat fra Aftenposten 23. oktober 1989, side 28 (referat side 31)
* Stein Langørgens hjemmeside
Messier 91

**Messier 91** (også kjent som *NGC 4548* eller **M91**) er en stavspiralgalakse i stjernebildet Berenikes hår. Den befinner seg omtrent 63 millioner lysår fra jorda. Den ble mest sannsynlig oppdaget av Charles Messier i 1781 og uavhengig gjenoppdaget av William Herschel 8. april 1784. M91 er medlem av Virgohopen.

## Referanser




## Eksterne lenker

* 
*  SEDS Messier: Spiral Galaxy M91
Burgess Abernethy

**Burgess Abernethy** (født 21. februar 1987) er en skuespiller fra Australia. Han er best kjent for H2O: Just Add Water. Abernethy har også spilt med i iCarly der han var den nye skolebølla.

## Eksterne lenker
*
Bonampak

**Bonampak** (yukatansk maya: *Bòonam Pak' *, «Malt vegg») er et mayisk arkeologisk sted i Chiapas i Mexico. Det ligger rundt 20 kilometer sør før det større stedet Yaxchilan. Bonampak har ingen enorme byggverk, men er kjent et stort antall veggmalerier. Bygningene er datert til den tidlige klassiske perioden (ca. 580–800 e.Kr.).

## Referanser
Ture Sventon, privatdetektiv (film)

***Ture Sventon, privatdetektiv*** er en svensk-norsk barnefilm fra 1972 med manus og regi av Pelle Berglund. Filmen er løst basert på flere av Åke Holmbergs bøker om privatdetektiv Ture Sventon. Hovedrollen spilles av Jarl Kulle.

## Om filmen
Bortsett fra skildringen av Sventons første møte med herr Omar hadde ikke filmen mye felles med Åke Holmbergskriminalroman med samme navn. Den inneholdt først og fremst innslag fra bøkene *Ture Sventon i öknen*, *Ture Sventon i Paris* samt *Ture Sventon i Stockholm*.

## Rolleliste

## Musikk (i utvalg)
Filmmusikken ble komponert av norske Egil Monn-Iversen. I tillegg ble følgende musikk brukt i filmen:
* «The Arab World», komponist John Leach
* «Close to Midnight», komponist Dennis Williams
* «Under der Doppel-Adler», komponist Josef Franz Wagner
* «Livet i Finnskogarna», komponist Carl Jularbo
* «Glade jul», komponist Franz Gruber
* «Jag är blott en mann», komponister Benny Andersson, Björn Ulvaeus og Stikkan Anderson

## Andre produksjoner med samme tittel
I 1989 ble en ny versjon av Ture Sventons eventyr sendt som julekalender på TV med Helge Skoog i hovedrollen.

## Referanser


## Eksterne lenker
*
Mixco Viejo

**Mixco Viejo** er et arkeologisk sted nordøst i departementet Chimaltenango i Guatemala, rundt 50 km nord for Guatemala by. Ruinene stammer fra den postklassiske perioden mayaenes sivilisasjon.

Man tror at Mixco Viejo var hovedstaden i kongeriket Poqomam, som opprinnelig het Saqik'ajol Nimakaqapek. Byen hadde omtrent 10&nbsp;000 innbyggere på det meste, på begynnelsen av 1500-tallet. Mixco Viejo ble erobra og ødelagt av spanjolen Pedro de Alvarado i 1525 etter en tre måneder lang beleiring.

Ruinene kan deles inn i 15 grupper av minst 120 større byggverk, inkludert templer, palasser og to ballspillbaner.

## Eksterne lenker
*
Zaculeu

**Zaculeu**, eller **Saqulew** med moderne mayisk rettskriving, er et arkeologisk sted i Guatemala, ikke langt fra Huehuetenango. Zaculeu var hovedstaden i kongedømmet Mam, som var en del av den mayiske sivilisasjonen. Byen ble bygd fra det femte århundret, og bygningene viser innflytelse fra Teotihuacán. Den har en rekke tempelpyramider og palasser, samt en ballspillbane.

## Eksterne lenker
*
Anke Baier

**Anke Baier-Loef** (født 22. mai 1972 i Eisenach), tysk kvinnelig skøyteløper som deltok i de olympiske vinterleker 1992 i Albertville, 1994 i Lillehammer og 1998 i Nagano.

Baier vant en olympisk sølvmedalje under vinter-OL 1994 i Lillehammer. Hun kom på andreplass på 1 000 meter skøyter bak Bonnie Blair fra USA.

## OL-medaljer
* 1994  Lillehammer -  Sølv i hurtigløp på skøyter, 1 000 meter, damer  Tyskland

## Personlige rekorder

## Referanser


## Eksterne lenker
* 
*
Svetlana Fedotkina

**Svetlana Aleksandrovna Fedotkina** (russisk: Светлана Александровна Федоткина; født 22. juli 1967 i Krasnojarsk), er en russisk tidligere skøyteløper som deltok i de olympiske vinterleker 1994 i Lillehammer.

Fedotkina vant en olympisk sølvmedalje under Vinter-OL 1994 i Lillehammer. Hun kom på andreplass på  meter skøyter, bak Emese Hunyady fra Østerrike. 

## Personlige rekorder

## Sammenlagt i [[Verdenscupen på skøyter|Verdenscupen]]

## Dopingsak
I forbindelse med verdenscupløpene i Alma-Ata i januar 1996 ble det tatt dopingprøve av Fedotkina hvor både A- og B-prøven var positive. Og i november 1997 slo dopingjegerne til igjen under trening i Calgary, Canada, men da nektet Fedotkina å la seg teste fordi hun var der i forbindelse med et privat besøk som privatperson, som turist, og dermed ikke kunne avkreves urinprøve.

## Referanser


## Eksterne lenker
* 
*  Svetlana Fedotkina på Jakub Majerski's Speedskating database (Adelskalender distanser og sammenlagt)
*  Svetlana Fedotkina på www.isu.html.infostradasports.com